作者:劉克莊
標題:賀新郎
內容:動地東風起。畫橋西、繞溪桑柘，漫山桃李。寂寂牆陰蒼苔徑，猶印前回屐齒。驚歲月、飆馳雲駛。太息攀翻長亭樹，是先生、手種今如此。君不樂，欲何俟。傍人錯會淵明意。笑斯翁、皇皇汲汲，登山臨水。佳處徑呼籃輿去，彷佛柴桑慄裡。從我者、門生兒子。嘗試平章先賢傳，屈原醒、不似劉伶醉。拼酩酊，臥花底。